JohanHeinsen/ENO huggingface dataset:
Lolland-Falsters Stifts-Tidende, 1829-02-13
Østerrig. Gunstige Efterretninger have foranlediget, at i Wien er Fonds steget. Saaledes gik den 20de Januar Bankactierne fra 1,095 til 1,109. En Erklæring af Reis-Effendi, at efterkomme Protocollen af 16de November, angives som den væsentlige Aarsag. Det Hele antages imidlertid for Børspeculation.
Lolland-Falsters Stifts-Tidende, 1829-02-13
Portugal. Forbittrelsen mod D. Miguel og hans foragtelige Parti er i stærk Tiltagen og synes at forberede ham et længe fortjent, men nu næsten forsildigt Fald. Paa et imellem Santarem og Combra liggende Sted er Usurpatorens Billede offentlig blevet brændt. Tillige ere de miguelitiske Frivillige blevne angrebne af Covalhav, hvorved 6 bleve dræbte og 25 haardt saarede. Endnu den 10de f. M. vedvarede disse Uroligheder i Santarem, hvor der, ved Sedler paa alle Gadehjørner, udlovedes 1,000 Fr. for ethvert paa en Miguelit udøvet Mord og 2,000 Fr. for at myrde Corregidoren. De sædvanlige Arresteringer blandt velhavende Folk i Lissabon og Omegn vare paa samme Tid endnu i fuld Gang. Forannævnte 10de f. M. bleve 43 Officierer indspærrede i Fortet San Juliao.
Lolland-Falsters Stifts-Tidende, 1829-02-13
Adskilligt. J et tydsk Tidsskrivt læses følgende diplomatiske Anecdote, lige ærefuld for begge Paagjældende: Ved en afsluttet Tractat imellem Sverrig og England vilde Sædvanen, at enhver af bemeldte Magter gjensidig gjorde Formanden for det andet Cabinet en Præsent med en Daase af 1,000 Pd. Sterlings Værdi. Den svenske Cancelli-Præsident, Baron v. Ehrenheim, anmodede imidlertid den svenske Gesandt i London om, underhaanden at lade den engelske Minister mærke med, at han, i Stedet for den med Diamanter besatte Daase, hellere ønskede sig dens Værdi i rede Penge tilsendt. J sit Brev tilføiede han: "Skulde det engelske Cabinet undre sig over en saa usædvanlig Begjering, giver jeg Dem Fuldmagt til, at betro Hr. Canning min Hemmelighed, og under fire Øine sige ham, at Provindsen Bahus lider fuldkommen Kornmangel, og at jeg ønskede at anvende denne Sum til den største Nøds Afhjælpelse." Canning fandt virkelig i Førstningen Baron Ehrenheims Andragende høist sælsomt; men da han erfarede Aarsagen dertil, yttrede han blot, at Præsidenten maatte vel være meget riig, for at kunne gjøre saa stor en Foræring. "Nei!" svarede den svenske Gesandt: Hans Excellence har aldeles Jntet, uden sin Gehalt "Desto skjønnere er hans Daad raabte Canning nu "Jeg giver Dem mit Ord paa, at hans Begjering skal blive opfyldt. Men ogsaa jeg beder om en Gunst, den nemlig, at jeg maa deele hans gode Værk. Jeg anmoder Dem, Hr. Gesandt, om at føie Beløbet af den Daase, der er mig tiltænkt, til den Sum, Hr. v. Ehrenheim har bestemt for Provindsen Bahuus." Man veed, at ogsaa Canning kun besad en meget middelmaadig Formue.
Lolland-Falsters Stifts-Tidende, 1829-02-13
Schweitzeren Droz, en ypperlig Mechanicus, gjorde i den sidste Halvdeel af forrige Aarhundrede en Reise til Spanien, og foreviste adskillige Kunststykker ved Hoffet. Det var en Lykke for ham, at den daværende Konge, Carl den Tredie, virkelig besad Talent for Mechaniken og strax begreb hans Arbeider, ellers vilde Droz være bleven brændt som en Troldmand. Paa det Uhr, som han havde foræret Kongen, saaes en Hyrdescene afbildet. Naar uhret slog, greb Hyrden sin Fløite og blæste et af sine sex Stykker, og hans Hund gik logrende hen til ham. Kongen var ganske henrykt over denne Mechanisme. Drog sagde til ham: "Sire, denne Venlighed er en af Hundens ringeste Egenskaber; Deres Majestæt prøve kun paa at tage et Æble ud af Kurven, saa vil De tillige beundre dens Troskab." Kongen gjorde det; men Hunden sprang efter hans Haand og gjørde saa stærkt, at Kongens Hund ogsaa begyndte at giø. Herover bleve de nærværende Hoffolk saa forfærdede, at de korsede sig og løb deres Vei, i den Tanke, at ingen Anden end Fanden selv laae skjult i dette Uhrværk. Alene Søministeren havde Mod til at blive. Kongen befalede ham at spørge den lille Neger paa Uhret hvad Klokken var. Ministeren gjorde det; men Negeren gav intet Svar. "Det kommer deraf," sagde Droz: "at Negeren endnu ikke forstaaer Spansk. Ministeren spurgte derpaa paa Fransk, og Negeren svarede. Nu kunde Ministeren ikke heller holde det længer ud; men løb ud af Døren og raabte i sin Forfærdelse: E il Diavoli (det er Diævelen selv)
Lolland-Falsters Stifts-Tidende, 1829-02-13
J Madrid lever en 66-aarig Kone, en Hertuginde af Alagon (Enke efter den berømte Grev Aranda, der var Statsminister under Carl den Tredie), som har det mærkelige Tilfælde, at hun mister Mælet hver Gang der trækker et Tordenveir op. Først en 8 Dages Tid derefter kan hun igjen begynde at tale.
Lolland-Falsters Stifts-Tidende, 1829-02-13
Den lærde spanske Naturforsker og Botaniker Joseph Pavon, der i 7 Aar levede i Peru og nu i 20 Aar med utrættelig Flid har arbeidet paa sit Pragtværk: la Flora peruviana, hvorhos han har skyet Omgang med alle Mennesker og blot levet for sine Planter, maa nu desuagtet lade sig purificere. Det er dog kun 3 Sogne i Königgratzer- og ligesaa mange i Taborer-Kredsen, i Bøhmen, som ere hjemsøgte af Qvægsyge, der er bragt derhen ved polske Drivere. Da disse Districter ere aldeles spærrede, og enhver mulig Forsigtighedsregel iagttaget, saa har Sachsen atter aabnet Communicationen med Bøhmen.
Lolland-Falsters Stifts-Tidende, 1829-02-13
J Aaret 1828 har i Stokholm de Dødes Antal oversteget de Fødtes med 2,000 og Gothenborg med 263 Jndivider.
Lolland-Falsters Stifts-Tidende, 1829-02-13
Madame Catalani er for nærværende Tid i Edinburg, hvor hun vinder baade Bifald og Penge.
Lolland-Falsters Stifts-Tidende, 1829-02-13
Jndenlandsk. Det har allernaadigst behaget det kongelige Kunst academies høie Præses, Hs. kongelige Høihed Prinds Christian, at udsætte en Præmie af 100 Rbd. for den af Academiets Elever, der aflægger de bedste Prøver paa Anlæg til at vorde en duelig Medailleur. Forinden Kunstacademiets Direction imidlertid aabner Concursen i denne Anledning, har den anseet det gavnligst, foreløbigen at udsætte en Pengepræmie af 50 Rbd. for det bedste i Vox modellerede Basrelief til Reversen af en Medaille, efter Academiets nærmere Opgave.
Lolland-Falsters Stifts-Tidende, 1829-02-13
Vaudevillen Kjærlighed paa Nicolai Taarne skal have Hr. Student Andersen til Forfatter. Hr. Andersens Fodreise fra Holmens Canal til Østpynten af Amager er alt anmeldt i Literaturtidenden.
Lolland-Falsters Stifts-Tidende, 1829-02-13
Recensenten finder, at Skrifter røber et ualmindeligt Talent, der fortjener at opmuntres og trænger til at uddannes. Vel røber den store Sammendyngen af Motiver den ungdommelige Forfatter, der er bange for, at Stoffet ikke vil slaae til, men paa den anden Side synes den Lethed, hvormed han udtrykker sig, at røbe den øvede Skribent." Hæderlig for den unge Skjald er ogsaa det Vidnesbyrd, at hvor mange Reminiscentser, der end findes i denne lille Bog, er den dog hverken nogen Copi eller et Aggregat af Andres Digtninger. Det godmodige Lune, der er udbredt over det Hele, synes at være ham naturligt og indtager Læserne for ham."
Lolland-Falsters Stifts-Tidende, 1829-02-13
Det er af Fyrsten af Reuss, Dr. Rudelbach skal være kaldet til Superintendent.
Lolland-Falsters Stifts-Tidende, 1829-02-13
Skibet "Anna Catharina Margaretha, Laubinger, fra Kiel bestemt til London, blev fundet drivende i Søen uden Mandskab og indbragt til Ramsgate, hvor senere dog ogsaa Mandskabet ankom. Skibet er lækt, og Ladningen beskadiget.
Lolland-Falsters Stifts-Tidende, 1829-02-13
Den 24de Januar opkom om Morgenen, Klokken mellem 7 og 8, en heftig Jlsvaade hos Fæstehuusmand, Lars Andersen paa Kjøgefæng under Bondebyen Carlsgave, i Nærheden af Frederiksværk. Jlden brød, ud i de ved Vaaningen værenden tvende Udhuse, som allerede stode i lys Lue, for Beboerne mærkede Faren; 2de Køer og en Kalv, 4 Beder og noget Fjederkræblev her indebrændt. Den hurtigt tililende Hielp fra Frederiksværk og Omegnen, i Særdeleshed fra det paa Værket værende Raketcorps og Artilleridetaschement, var ikke i Stand til at frelse Vaaningshuset, som, tilligemed det meste af Jndboet, brændte. Alt hvad den Brandlidte fik frelst, var nogle Sengeklæder og lidet, tildeels forbrændt Jndbo. Ved det derved Birket optagne Politiforhør er der ikke tilveiebragt mindste Oplysning om Aarsagen til Jldsvaaden; den Brandlidte staaer selv i den Formening, at Jlden har været paasat af ondskabsfulde Mennesker.
Lolland-Falsters Stifts-Tidende, 1829-02-13
Natten imellem den 26de og 27de dennes afbrændte den uden for Viborg beliggende Veirmølle lige til Grunden. Da Vinden har fra Vaaningshuset og Udhusene, bleve disse ikke angrebne af Luerne. Om Aarsagen til denne Jldebrand oplyser det optagne Forhør Intet. Der blev senest paa Møllen pillet noget Byg, og formodentlig er Maskineriet derved kommet i Brand, uden at Folkene, som forlode og lukkede Møllen Kl. 11 om Aftenen, har bemærket samme. En Vægter fra Viborg saa først Jlden i den øverste Deel af Møllen, ligesom han raabte Et, og da denne først fra Viborg kom til, fandt han Alle paa Gaarden sovende, Møllen er for ikke længe siden bleven nedsat i Brandassurancen af Eieren, og kan neppe for Assurance-Summen opbygges, især med Hensyn til Priserne paa Jern og Træ=Materialier i Viborg. Forhøret giver ingen Anledning til Mistanke om, at Jlden er paasat med Forsæt.
Lolland-Falsters Stifts-Tidende, 1829-02-13
Skanderborg Amts- og Avertissements=Tidende af 28de f. M. begynder med et Digt til Kongen paa Hans høje Fødselsdag, hvilken festlige Anledning Bladet har benyttet til at frembære følgende Ønske: Paa denne Dag, hvor Glædens Harpe lyder, Bønhør et Suk - som ulmer i mit Bryst: "Tillad at jeg - Du kan det, naar Du byder, Om Politik istemme maa min RøstleModtag min Tak, fordi jeg frit maa skrive Om alskens Ting, undtagen Politik Men vil Du ei mig større Frihed give, Da brister snart mit Øies dunkle Blik. Udgiveren af Aarhuus-Avisen tilbagekalder nu Meddelelsen angaaende Hof- og Stadsrets=Bud Regithons Afskedigelse m.v., da han er kommen i Erfaring om, at denne Artikel, der var bygget paa en privat Efterretning, i flere Henseender er urigtig.
Lolland-Falsters Stifts-Tidende, 1829-02-13
Fra Aalborg læses i Aarhuus Avis Følgende: "Man har her indrettet en Slæde for Selskabelighed, nemlig: til 24 Personer. I Gaar (den 28de Januar) gjordes dermed et Forsøg ved en Fart til Svenstrup. Den havde 6 Sæder og 4 paa hvert Sæde. Ved at fare over en Rendesteen gik Stædens Kjeppe itu. Denne Bragen kjøs Hestene, der toge for sig, og snart laae Selskabet i Sneen. Hestene, 4 i Tallet, løb med Slæden. De standsedes ved Kilden. Heldigviis kom Jngen til Skade.
Lolland-Falsters Stifts-Tidende, 1829-02-13
Fyens patriotiske Selskab har, ved sin Samling i Odense den 29de Januar, i Anledning af Landsfaderens Fødselsfest, blandt Andet bevilget 3 duelige og drivtige Snedkermestere et Laan af 400 Rbd. Sedler til Understøttelse ved Oprettelse af et Meubelmagazin.
Lolland-Falsters Stifts-Tidende, 1829-02-13
Den 25de dennes vil i Odense blive holdt en almindelig Raadstuesamling, hvorved der skal tages Beslutning om Anvendelsen af den Sum 128 Rbd. 86 s. r. S. og 403 Rbd. 53 s. S. og T., som blev samlet i Anledning af Formælingen den 1ste November sidstl., i Stedet for at anvendes til Jllumination.
Lolland-Falsters Stifts-Tidende, 1829-02-13
Fra Odense efterlyses et arresteret Fruentimmer, ved Navn Anne Cathr. Pedersen, som var indlagt paa Hospitalet for at barsle; men havde fundet Leilighed til Natten til 1ste Juledag sidstl. at undvige og medtage sit 8 Dage gamle Barn. Fra Tvangsarbeidsanstalten samme Sted er undvegen en 11 Aars Dreng, ved at springe ned fra et 9 Alen høit Vindue og gaae over den tilfrosne Aa.
Lolland-Falsters Stifts-Tidende, 1829-02-13
En vis Frederick Wikke avertere i Ribe Avis: at da det Rygte skal være i Omløb, at han ved Nattetider skal være seet paa Gaden i Fruentimmerklæder, hvorved det ligesom har faaet Skin af, at han maatte kunne være impliceret i de der i Byen i den senere Tid begaaede dumdristige Tyverier, saa erklærer han Saadant for aabenbar Løgn o. s. v.
Lolland-Falsters Stifts-Tidende, 1829-02-13
Ved Stubbekjøbing Toldsted og det samme underliggende Tolddistrict er i Aaret 1828 udskibet: Til udenrigske Steder og Hertugdømmene: 2,180 Tdr. Hvede, 4,255 Tdr. Rug, 15,336 Tdr. Byg, 142 Tdr. Byggryn, 207 Tdr. Malt, 1,110 Tdr. Havre, 4,637 Tdr. Ærter, 1,430 Tdr. Vikker, tilsammen 29,297 Tønder. Til indenlandske Steder: 10,004 Tdr. Hvede, 5,958 Tdr. Rug, 10,636 Tdr. Byg, 46 Tdr. Byggryn, 80 Tdr. Malt, 3,167. Tdr. Havre, 1,738 Tdr. Ærter, 257 Tdr. Vikker; tilsammen 31,886 Tønder. Den hele Kornudførsel fra dette Toldstedet har altsaa i forrige Aar beløbet sig til 61, 183 Tønder. Desuden er udført til udenrigsk Sted 8 Lispund Hvedemeel, og til indenlandske Steder 170 Lispund Hvedemeel og 4,216 Lispund Rugmeel; tilsammen 4,394 Lispund Meel.
Lolland-Falsters Stifts-Tidende, 1829-02-13
Nakskov, den 11te Februar. Den 5te d. M. afholdt Skipperne her i Byen Bal i Harmonien i Anledning af Søsessionen samme Dag. Flere af Byens Embedsmænd og Kjøbmænd deeltoge i denne Glædesfest. Paa venstre Side i den store Sal vare danske Flag anbragte i Form af et H og et S, med Hensyn paa Handel og Søfart. En hertil passende Sang blev afsjungen og Skaaler for Handelens og Søfartens Fremme udtømte. Først da det var lys Dag næste Morgen, adskiltes det glade Selskab. Den 6te heisedes Sørgeslag paa samtlige i Byens Havn værende Skibe, da den afdøde Cancelliraad, By og Herredsfoged Schwensen den Dag skulde begraves. Alle Byens Borgere ledsagede uindbudne deres elskede Byfogeds afsjælede Legeme til sit Hvilested. Liigvognen afbenyttedes ikke; thi nogle af Byens Kjøbmænd bar Liget. Medens Sørgetoget varede hørtes Minutskud.
Lolland-Falsters Stifts-Tidende, 1829-02-13
Den 8de havde en Deel af Nakskov Jndbyggere en Lystkanefart til Frederiksdahl.
Lolland-Falsters Stifts-Tidende, 1829-02-13
Bekjendtgjørelser.
Lolland-Falsters Stifts-Tidende, 1829-02-13
Auctioner. Gaarden No. 1 i Lommeløv Bye, i Nørre Kirkebye Sogn herpaa Falster, tilhørende afdøde Christen Andersen Nohrs og Hustrues Stervboe, bliver efter vedkommende Skifteforvalters Reqvisition opraabt til Bortsælgelse ved 3 offentlige Auctioner, nemlig: 1ste Auction Onsdagen den 18de Martii d. A., om For 2den Auction Onsdagen den 1ste April d. A., middagen. 3die Auction Onsdagen den 15de f. M., ) Kl. 10, af hvilke den første og anden Auction afholdes paa Falster Birks Tinghuus ved Nyekjøbing, og den tredie Auction paa Gaarden selv; hvor ogsaa efter samme Auctions Afholdelse forauctioneres Stervboets Ind- og Udboe, Kreaturer og Avlsredskaber. Gaardens Hartkorn er Ager og Eng 8 Tdr. 1 Skpr. 2/5 Alb. og Skovskyld 1 3/4 Alb., og i Jorderne, som udgjøre circa 60 Tdr. Land, er nedlagt Vintersæd af 4 Tdr. Hvede og 4 Tdr. Rug. Auctionsconditionerne kunne erfares hos Herr Forvalter Jørgensen paa Schiørringe. Hvilket efter Placaten af 22de April 1817 herved bekjendtgjøres saaavel for de Lysthavende, som for Pantecreditorerne. Falsters Birk, den 9de Februar 1829. C. G. Krüger.
Lolland-Falsters Stifts-Tidende, 1829-02-13
Løverdagen den 21de Februar førstkommende, Klokken 10 Formiddag, bliver ved offentlig Auction i Taarebye Skov ved Cristianssæde bortsolgt en Deel paa Roden staaende Ege og nogle Bøgetræer. Liebhaverne ville behage at give Møde paa Bøgebanken i samme Skov. Christianssæde, den 12de Februar 1829. J. M. Lytzen.
Lolland-Falsters Stifts-Tidende, 1829-02-13
Capital, som anbydes. 67 Rbd. 61 s. S. og T., af Øllingsøegaards Overformynderies Umyndiges Midler, kan strax mod anordnet Sikkerhed erholdes tillaans. Øllingsvegaard, den 11te Februar 1829. R. Hellemann. 200 Rbd. Sedler af Fuglse Herreds Overformynderies Midler kunne mod lovbefalet Sikkerhed strax erholdes tillaans. Rødbye den 9de Februari 1829. S. Jbsen.
Lolland-Falsters Stifts-Tidende, 1829-02-13
Tjeneste ledig. Nogle Skibs=Tømmermænd eller Møllebyggersvende kunne erholde Skibs-Arbeide i Nakskov, naar de derom henvende sig til Stadshauptmand N. Clausen.
Lolland-Falsters Stifts-Tidende, 1829-02-13
Tilkjøbs.
Lolland-Falsters Stifts-Tidende, 1829-02-13
Gode ny Sengefjer til 6 Rbd. 4 Mk. Lispundet, faaes hos C. Barlon i Nykjøbing.
Lolland-Falsters Stifts-Tidende, 1829-02-13
Ved Tallotteriets 1174 Trækning i Altona udkom: No. 70. 27. 46. 87. 24.
Lolland-Falsters Stifts-Tidende, 1829-02-17
Lollands og Falsters Stifts Kongelig alene privilegerede. Addressecontoirs Efterretninger. So Treogtyvende Aargang. Nummer 14. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1829-02-17
Adskilligt. Nylig har en Dreng i Lyon, paa en Tid han legede med sine Cammerater, kastet en Steen efter en otte aarig Pige. Stenen, som ikke traf hende, søndersloges mod en Muur, hvorved dens Jndhold, en uhyre stor Diamant, kom for Dagen, som af Pigens Fader blev solgt til det kongelige Skatkammer i Paris og betalt med 3 Millioner Franker i rede Penge samt Løvte om en aarlig Pension af 2,000 Franker for Børnenes Livstid. Drengens Fader var en fattig Linnedvæver og Pigens en fattig Guldsmed. Disse, formedelst Drengens Ubesindighed, lykkeliggjorte Forældre ere nu blevne enige om, at lade forannævnte Børn blive Mand og Kone, naar de opnaae den fornødne Alder.
Lolland-Falsters Stifts-Tidende, 1829-02-17
Skuespilhuset i Lyon er nu blevet forsynet med en svævende Ovn, som, ved 2 Timer for Forestillingen at nedhidses i Parterret, opvarmer hele Huset i den strængeste Vintertid. Naar Stykket begynder, hidses den op igjen og Rørene skyde sig da i hverandre som Delene af et Perspectiv, uden at Jldsfare er at befrygte. Samme Ovn omgives af en tredobbelt Krands af Gasflammer, hvorved haves en meget behagelig Oplysning, Opfinderen, Hr. Beaujeant, har paataget sig at levere lignende Ovne til de store Operahuse i Paris og London. En saadan Ovn af største Slags koster 6,000 Franker.
Lolland-Falsters Stifts-Tidende, 1829-02-17
En Muursvend, James Rown, har i Liverpool, hvorhan var med at nedrive en gammel Bygning, under Jorden fundet et Chatol, i hvilket laae 6,000 Guineer, over 1,000 andre Guldstykker, 5 store Brillantringe, en Tabatiere og 2 Portraiter. Til Løn for sin Ærlighed udbetalte Lordmajoren ham 2,000 Pd. Sterling; men nu gjør Sælgeren af Huset Krav paa det Fundne, Tirsdagen den 17 Februar 1829. sigende, at han kun solgte Bygningen og Pladsen, og ikke hvad der maatte findes under Jorden. Sagen behandles i Overhuset.
Lolland-Falsters Stifts-Tidende, 1829-02-17
J London bæres nu i Regnveir Kapper og Hatte af Gummi elasticum. Et saadant Klædningsstykke er rigtignok meget kostbart, men det skal kunne afbenyttes i 10 til 20 Aar. Ogsaa Handsker af samme Beskaffenhed ere der i Moden. De udvide sig efter enhver Form og tage ikke mod Smuds.
Lolland-Falsters Stifts-Tidende, 1829-02-17
En Blomsterzwibel=Handler Roodmann, som forrige Aar døde i Harlem, efterlod sin eneste Datter en Capital af over 150,000 hollandske Ducater, hvilken han ene og alene havde erhvervet sig ved sit Gartneri. Datteren har nu indladt sig i Ægteskab med en Theaterentrepreneur van der Hull og selv viist sig paa Scenen.
Lolland-Falsters Stifts-Tidende, 1829-02-17
Jndenlandsk. Efter at det oftere havde været sat under Qvæstion, om den, der paaanker en Foged-Forretning og under Appellen finder det tjenligt at føre ny Vidner og fremlægge ny Documenter eller fremsætte ny Jndsigelser, hertil behøver sær Bevilling, begierede Cancelliet over dette Spørgsmaal Betænkning af Justitiarius og øvrige Tilforordnede i Høiesteret, og da disse yttrede, at de antoge at en saadan Bevilling ikke er fornøden, saa har Collegiet herom underrettet samtlige Overretter. Collegialtidendens Redacteurer have i denne Anledning tilføiet: Under Foged-Forretninger er den Paagieldende ei altid tilstede, og i al Fald har han sjelden Leilighed til at overveie Sagen og benytte en Lovkyndigs Raadførsel, eller tilveiebringe Documenter, som under egentlige Processager. Det var altsaa unaturligt under Paaankningen at betage ham de Jndsigelser, han ei under Forretningen var fremkommen med, eller indskrænke ham til de der brugte Documenter."J Forening med den preussiske Statstidende udkommer fra indeværende Aars Begyndelse ugentlig "Algemeiner Anzeiger." Dette Blads Bestemmelse er, at optage alle offentlige Bekjendtgjørelser, der have almindelig Jnteresse, saasom Proclamata, Edictal-Stevninger, m.v., samt passende Udtog af de provindsielle Jntelligents blade. Det danske Cancelli har, for det mulige Tilfælde, at Omstændigheder kunde indtræffe, der gjorde Afbenyttelse af denne Jndretning hensigtsmæssig, ved Circulaire af 10de dennes til alle Over-Øvrigheder i Danmark, anmodet disse om, at bringe fornævnte ny Jndretning til alle Vedkommendes Kundskab, med Tilføiende, at man og Jndrykkelser i bemeldte Tidende har at henvende sig umiddelbart til Redactionen for den preussiske Statstidende. Under 26de April f. A. blev i Rio Janeiro undertegnet en Handels- og Skibsfarts-Tractat imellem Danmark og Brasilien af de dertil udnævnte Befuldmægtigede, nemlig fra kongelig dansk Side den kongelige Gesandt ved det keiserlige brasilianske Hof, Kammerherre Baron v. Løvenstern, og fra keiserlig brasiliansk Side Ministeren for de udenlandske Sager Marquis d'Aracaty, Krigsministeren Hr. Pereira og Justitsministeren Hr. de Gonvia. Efter at denne Tractat af de høie contraherende Souverainer er bleven ratificeret, ere Ratificationerne blevne udvexlede i Rio Janeiro den 5te November f. A.
Lolland-Falsters Stifts-Tidende, 1829-02-17
J en Sag imellem Kjøbenhavns Brandforsikkring og den kongelige Casse er nylig i Høiesteret saaledes kjendt for Ret, at Brandforsikkringen vil erholde et betydeligt Tilgodehavende hos den kongelige Casse; man nævner imellem 3 og 400,000 Rbd.
Lolland-Falsters Stifts-Tidende, 1829-02-17
Oehlenschlagers samlede Skrivter udkomme i denne Tid paa Tydsk i en af Forfatteren ordnet og gjennemseet Udgave hos Mar & Comp. i Breslau.
Lolland-Falsters Stifts-Tidende, 1829-02-17
J disse Dage er i Kjøbenhavn udkommen en danske Oversættelse af Ludvig Bonapartes Svar til Walter Scott, i Anledning af hans "Napoleons Levnet. Dette Svar er affattet i en meget heftig Tone, ja Ex=Kongen af Holland beskylder endog W. Scott for at han, af lave Bevæggrunde, forsætligen har forvansket Sandheden. Et engelsk Blad giør, i Anledning af denne beskyldning, kun den bemærkning, at den yder et afgjort Beviis paa at Ludvig ikke længer er Konge thi vi vide Alle, at Konger ikke kunne tage feil.
Lolland-Falsters Stifts-Tidende, 1829-02-17
Den 12te dennes, om Aftenen Kl. 9, udbrød en Skorsteensild i Knirschs's Gaard (Hotel d'Angleterre) paa Kongens Nytorv. Da der paa sammeTid var Bal i Localet, afstedkom denne Jldebrand, hvormed dog ingen Fare var forbunden, stor Skræk og Forstyrrelse og standsede Ballet.
Lolland-Falsters Stifts-Tidende, 1829-02-17
J Følge Beretning fra Hull af 5te Januar, skal Skibet "Haabet fra Kjøbenhavn, paa Reisen derfra til førstnævnte Sted, være i en svær Storm total forliist ved Saltfleet og kun to Mand af Besætningen frelste.
Lolland-Falsters Stifts-Tidende, 1829-02-17
Den 25de Januar er hidtilværende Postfører paa Routen imellem Kjøbenhavn og Vordingborg, M. Pedersen, formedelst Alder og Svagelighed, i Naade og med Pension entlediget fra bemeldte Embede, og forhenværende Telegrafbestyrer, Krigscancellisecretair C. G. Schrøder, igjen i hans Sted beskikket til constitueret Postfører paa fornævnte Route.
Lolland-Falsters Stifts-Tidende, 1829-02-17
Den 6te dennes er Landvæsenscommissair og Jnspecteur ved Grevskabet Hardenberg-Reventlov, G. Chrenreich, udnævnt til Justitsraad.
Lolland-Falsters Stifts-Tidende, 1829-02-17
Kjøbenhavns Torvepriser, den 13de Febr. Rug 4 Rbd. 4 Mk. a 5 Rbd. 3 Mk. 8 s., Hvede 9 Rbd. 2 Mk. a 10 Rbd. 3 Mk., toradet Byg 3 Rbd. 2 Mk. a 3 Rbd. 3 Mk., sexradet Byg 2 Rbd. 5 Mk. a 3 Rbd., Havre 2 Rbd. 2 Mk. 3 2 Rbd. 4 Mk., Ærter 5 Rbd. a 5 Rbd. 2 Mk. Tønden. Røget Flesk 2 Rbd. 2 Mk. a 2 Rbd. 4 Mk., grønsaltet Flesk 1 Rbd. 5 Mk. a 2 Rbd. 8 s. Lispundet. Smør 1 Mk. 2 s. a 1 Mk. 4 s. Pundet. Æg 2 Mk. a 2 Mk. 6 s. Snesen.